
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2137 

1 Νοεμβρίου 2007 


ΑΠΟΦΑΣΕΙ Σ 

Οργανωτικές απαιτήσεις για τη λειτουργία 
των Ανωνύμων Εταιρειών Παροχής Επενδυτικών 
Υπηρεσιών (ΑΕΠΕΥ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

(Αριθμ. απόφ. 2/452/1.11.2007) 
Λαμβάνοντας υπόψη: 

1. Την παράγραφο 12 του άρθρου 12 του ν. 3606/2007 
για «τις αγορές χρηματοπιστωτικών μέσων και άλλες 
διατάξεις» (ΦΕΚ Α/195/20 07). 

2. Την παράγραφο 3 του άρθρου 13 του ν. 3606/2007 
για «τις αγορές χρηματοπιστωτικών μέσων και άλλες 
διατάξεις» (ΦΕΚ Α/195/20 07). 

3. Την παράγραφο 3 του άρθρου 18 του ν. 3606/2007 
για «τις αγορές χρηματοπιστωτικών μέσων και άλλες 
διατάξεις» (ΦΕΚ Α/195/20 07). 

4. Την Οδηγία 2004/39/ΕΚ του Ευρωπαϊκού Κοινοβου¬ 
λίου και του Συμβουλίου για «τις αγορές χρηματοπι¬ 
στωτικών μέσων» (ί_145/1/30.4.2004). 

5. Την Οδηγία 2006/73/ΕΚ της Ευρωπαϊκής Επιτροπής 
για την «εφαρμογή της Οδηγίας 2004/39/ΕΚ του Ευρω¬ 
παϊκού Κοινοβουλίου και του Συμβουλίου όσον αφορά 
τις οργανωτικές απαιτήσεις και τους όρους λειτουρ¬ 
γίας των επιχειρήσεων επενδύσεων, καθώς και τους 
ορισμούς που ισχύουν για τους σκοπούς της εν λόγω 
οδηγίας» (Ε241/26/2006). 

6. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α/98/2005), αποφασίζει ομόφωνα. 

ΚΕΦΑΛΑΙΟ 1 

ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 
Αρθρο 1 

Αντικείμενο και πεδίο εφαρμογής 

1. Η παρούσα απόφαση έχει ως σκοπό την ενσωμά¬ 
τωση των άρθρων 2, 5 έως 25, 51 και 52 της Οδηγί¬ 
ας 2006/73/ΕΚ της Επιτροπής της 10.8.2006 «για την 
εφαρμογή της οδηγίας 2004/39/ΕΚ του Ευρωπαϊκού 
Κοινοβουλίου και του Συμβουλίου, όσον αφορά τις 
οργανωτικές απαιτήσεις και του όρους λειτουργίας 


των επιχειρήσεων επενδύσεων, καθώς και τους ορι¬ 
σμούς που ισχύουν για τους σκοπούς της εν λόγω 
οδηγίας». 

2. Η παρούσα απόφαση εφαρμόζεται και στις ανώ¬ 
νυμες εταιρίες διαχείρισης αμοιβαίων κεφαλαίων που 
έχουν λάβει άδεια σύμφωνα με την παράγραφο 2 του 
άρθρου 4 του ν. 3283/2004. 

Αρθρο 2 
Ορισμοί 

Για τους σκοπούς της απόφασης αυτής, νοούνται ως: 

1. «Καλυπτόμενα πρόσωπα» σε σχέση με μία ΑΕΠΕΥ: 

(α) οι διευθυντές ή ισοδύναμα πρόσωπα, τα διευθυ¬ 
ντικά στελέχη και οι συνδεδεμένοι αντιπρόσωποι της 
ΑΕΠΕΥ, 

(β) οι διευθυντές ή ισοδύναμα πρόσωπα, και τα δι¬ 
ευθυντικά στελέχη των συνδεδεμένων αντιπροσώπων 
της ΑΕΠΕΥ, 

(γ) οι υπάλληλοι της ΑΕΠΕΥ και των συνδεδεμένων 
αντιπροσώπων της, καθώς και οποιοδήποτε άλλο φυ¬ 
σικό πρόσωπο, οι υπηρεσίες του οποίου τίθενται στη 
διάθεση και παρέχονται υπό τον έλεγχο της ΑΕΠΕΥ ή 
του συνδεδεμένου αντιπροσώπου της, ο οποίος συμμε¬ 
τέχει επίσης στην παροχή και άσκηση των επενδυτικών 
υπηρεσιών και δραστηριοτήτων από την ΑΕΠΕΥ και 

(δ) τα φυσικά πρόσωπα που συμμετέχουν άμεσα στην 
παροχή υπηρεσιών στην ΑΕΠΕΥ ή στο συνδεδεμένο 
αντιπρόσωπό της, στο πλαίσιο συμφωνίας εξωτερικής 
ανάθεσης, με σκοπό την παροχή επενδυτικών υπηρεσι¬ 
ών και δραστηριοτήτων εκ μέρους της ΑΕΠΕΥ. 

2. «Ανώτερα διευθυντικά στελέχη»: τα πρόσωπα που 
διευθύνουν στην πράξη την ΑΕΠΕΥ σύμφωνα με την 
παράγραφο 4 του άρθρου 17 του ν. 3606/2007. 

3. «Πρόσωπα με το οποία το καλυπτόμενο πρόσωπο 
έχει οικογενειακή σχέση» είναι: 

(α) ο(η) σύζυγος του καλυπτόμενου προσώπου, ή ο(η) 
σύντροφος του προσώπου αυτού που εξομοιώνεται με 
σύζυγο, 

(β) τα προστατευόμενα τέκνα και τα προστατευόμενα 
θετά τέκνα του καλυπτόμενου προσώπου και 

(γ) οι λοιποί συγγενείς του καλυπτόμενου προσώπου, 
οι οποίοι, κατά την ημερομηνία της σχετικής προσωπι¬ 
κής συναλλαγής, διέμεναν, για τουλάχιστον ένα έτος, 

σε κοινή οικογενειακή στέγη με το καλυπτόμενο πρό¬ 
σωπο. 

4. «Χρηματοοικονομικός αναλυτής»: το καλυπτόμενο 
πρόσωπο που εκπονεί το ουσιώδες μέρος της έρευνας 
στον τομέα των επενδύσεων. 

5. «Όμιλος»: σε σχέση με μια ΑΕΠΕΥ, ο όμιλος, στον 
οποίο συμμετέχει η ΑΕΠΕΥ και ο οποίος αποτελείται 
από μια μητρική επιχείρηση, τις θυγατρικές της και 
τις οντότητες, στις οποίες η μητρική επιχείρηση ή οι 
θυγατρικές της κατέχουν συμμετοχή, καθώς και από 
τις επιχειρήσεις που συνδέονται μεταξύ τους με δεσμό 
κατά την έννοια του άρθρου 106 του κ.ν. 2190/1920 για 
τους ενοποιημένους λογαριασμούς. 

6. «Εξωτερική ανάθεση»: συμφωνία οποιασδήποτε μορ¬ 
φής μεταξύ μιας ΑΕΠΕΥ και ενός παρόχου υπηρεσιών, με 
την οποία ο πάροχος υπηρεσιών προβαίνει σε ενέργειες, 
παρέχει μία υπηρεσία ή ασκεί μία δραστηριότητα τις 
οποίες, σε διαφορετική περίπτωση, θα είχε αναλάβει 
η ίδια η ΑΕΠΕΥ. 

7. «Πελάτης»: οι πελάτες και οι δυνητικοί πελάτες της 
ΑΕΠΕΥ. 

8. «Συναλλαγή χρηματοδότησης τίτλων»: η, σύμφωνα 
με τα οριζόμενα στην παράγραφο 10 του άρθρου 2 του 
Κανονισμού (ΕΚ) υπ’ αριθμ. 1287/2006 της Επιτροπής, 
δανειοδοσία ή δανειοληψία μετοχών ή άλλων χρηματο¬ 
πιστωτικών μέσων, ή συναλλαγή πώλησης με σύμφωνο 
επαναγοράς ή συναλλαγή αγοράς με σύμφωνο επα- 
ναπώλησης, ή συναλλαγή αγοράς επαναπώλησης (όυγ 
- εβΙΙ 03θ1<) ή πώλησης επαναγοράς (εοΙΙ -όυγ ό3σΙ<). 

9. «Επενδυτική συμβουλή»: μια προσωπική σύσταση 
προς ένα πρόσωπο υπό την ιδιότητά του ως υφιστά¬ 
μενου ή δυνητικού επενδυτή, ή υπό την ιδιότητά του 
ως αντιπροσώπου υφιστάμενου ή δυνητικού επενδυτή, 
η οποία : 

(α) παρουσιάζεται ως κατάλληλη για το πρόσωπο 
αυτό ή λαμβάνει υπόψη της την κατάσταση του προ¬ 
σώπου αυτού και 

(β) αποτελεί σύσταση για την: 

(βα) αγορά, πώληση, εγγραφή, ανταλλαγή, εξαγορά, 
διακράτηση ή αναδοχή ορισμένου χρηματοπιστωτικού 
μέσου· 

(ββ) άσκηση ή μη άσκηση οποιουδήποτε δικαιώματος 
που παρέχει ορισμένο χρηματοπιστωτικό μέσο για την 
αγορά, πώληση, εγγραφή, ανταλλαγή, ή εξαγορά χρη¬ 
ματοπιστωτικού μέσου. 

Μια σύσταση δεν είναι προσωπική σύσταση εάν δι¬ 
αδίδεται αποκλειστικά μέσω διαύλων επικοινωνίας ή 
απευθύνεται στο κοινό. 

10. «Δίαυλος επικοινωνίας»: το μέσο ή ο τρόπος, μέσω 
του οποίου δημοσιοποιείται ή είναι πιθανό ότι θα δημο¬ 
σιοποιηθεί μία πληροφορία, στην οποία έχει πρόσβαση 
μεγάλος αριθμός προσώπων, όπως ενδεικτικά, τα μέσα 
μαζικής ενημέρωσης, το διαδίκτυο και η μαζική ταχυ¬ 
δρομική αποστολή (έγχαρτη ή ηλεκτρονική). 

11. «Σταθερό μέσο»: κάθε μέσο που επιτρέπει σε έναν 
πελάτη να αποθηκεύει στοιχεία πληροφόρησης που 
απευθύνονται προσωπικά σε αυτόν, κατά τρόπο προ- 
σβάσιμο για μελλοντική αναφορά και για επαρκές χρο¬ 
νικό διάστημα κάθε φορά ώστε να εξυπηρετεί τους 
σκοπούς της πληροφόρησης αυτής και το οποίο επι¬ 


τρέπει την ακριβή αναπαραγωγή των αποθηκευμένων 
στοιχείων πληροφόρησης. 

12. «Τόπος εκτέλεσης»: μια οργανωμένη αγορά, ένας 
Πολυμερής Μηχανισμός Διαπραγμάτευσης (Π.Μ.Δ.), ένας 
συστηματικός εσωτερικοποιητής ή ένας ειδικός δια¬ 
πραγματευτής ή οποιοσδήποτε άλλος πάροχος ρευ¬ 
στότητας ή μια οντότητα που επιτελεί σε τρίτη χώρα 
λειτουργία όμοια με τις παραπάνω λειτουργίες. 

ΚΕΦΑΛΑΙΟ 2 
ΟΡΓΑΝΩΣΗ 

Αρθρο 3 

Γενικές οργανωτικές απαιτήσεις 

1. Η ΑΕΠΕΥ λαμβάνοντας υπόψη τη φύση, την κλίμα¬ 
κα και την πολυπλοκότητα των επιχειρηματικών της 
δραστηριοτήτων, καθώς και τη φύση και το φάσμα 
των επενδυτικών υπηρεσιών και δραστηριοτήτων που 
αναλαμβάνει στο πλαίσιο αυτών των επιχειρηματικών 
δραστηριοτήτων : 

(α) θεσπίζει και εφαρμόζει διαδικασίες λήψης αποφά¬ 
σεων, καθώς και οργανωτική διάρθρωση που προσδιο¬ 
ρίζει σαφώς και με τεκμηριωμένο τρόπο την ιεραρχική 
δομή και την κατανομή λειτουργιών και αρμοδιοτή¬ 
των, 

(β) διασφαλίζει ότι τα καλυπτόμενα πρόσωπα γνωρί¬ 
ζουν τις διαδικασίες που πρέπει να ακολουθούνται για 
την ορθή άσκηση των αρμοδιοτήτων τους, 

(γ) θεσπίζει και εφαρμόζει κατάλληλους μηχανισμούς 
εσωτερικού ελέγχου για τη διασφάλιση της συμμόρ¬ 
φωσης με τις αποφάσεις και τις διαδικασίες σε όλα 
τα επίπεδα, 

(δ) χρησιμοποιεί προσωπικό με τις ικανότητες, τις 
γνώσεις και την εμπειρία που απαιτούνται για την άσκη¬ 
ση των αρμοδιοτήτων που του έχουν ανατεθεί, 

(ε) θεσπίζει και εφαρμόζει αποτελεσματική διαδικα¬ 
σία αναφορών και επικοινωνίας σε όλα τα κατάλληλα 
επίπεδα, 

(στ) διατηρεί κατάλληλα και τακτικά αρχεία των επι¬ 
χειρηματικών δραστηριοτήτων και της εσωτερικής της 
οργάνωσης, 

(ζ) διασφαλίζει ότι η τυχόν άσκηση διαφορετικών 
λειτουργιών από τα καλυπτόμενα πρόσωπά τους δεν 
εμποδίζει ούτε είναι πιθανό να εμποδίσει τα πρόσωπα 
αυτά να ασκήσουν οποιαδήποτε λειτουργία με επιμέ¬ 
λεια, εντιμότητα και επαγγελματισμό. 

2. Η ΑΕΠΕΥ θεσπίζει και εφαρμόζει συστήματα και 
διαδικασίες κατάλληλες για την διαφύλαξη της ασφά¬ 
λειας, της ακεραιότητας και της εμπιστευτικότητας 
των πληροφοριών, λαμβάνοντας υπόψη τη φύση των 
σχετικών πληροφοριών. 

3. Η ΑΕΠΕΥ θεσπίζει και εφαρμόζει κατάλληλη πολιτική 
συνέχειας της επιχειρηματικής δραστηριότητάς της που 
διασφαλίζει, σε περίπτωση διακοπής των συστημάτων 
και διαδικασιών της, τη διαφύλαξη των σημαντικότερων 
δεδομένων, τη συνέχεια των λειτουργιών της και τη 
διατήρηση των επενδυτικών υπηρεσιών και δραστη¬ 
ριοτήτων ή, όταν αυτό δεν είναι δυνατό, την έγκαιρη 
ανάκτηση αυτών των δεδομένων και λειτουργιών και την 
έγκαιρη αποκατάσταση της παροχής των επενδυτικών 
υπηρεσιών και δραστηριοτήτων της. 

4. Η ΑΕΠΕΥ θεσπίζει και εφαρμόζει διαδικασίες λογι¬ 
στικής απεικόνισης οι οποίες της επιτρέπουν, όταν αυτό 
ζητείται από τις αρμόδιες αρχές, να υποβάλλει εγκαί¬ 
ρως σε αυτές οικονομικές εκθέσεις που απεικονίζουν 
την πραγματική και ακριβή εικόνα της χρηματοοικονο¬ 
μικής κατάστασής της και είναι σύμφωνες με όλα τα 
ισχύοντα λογιστικά πρότυπα και κανόνες. 

5. Η ΑΕΠΕΥ παρακολουθεί και αξιολογεί τακτικά την 
καταλληλότητα και την αποτελεσματικότητα των συ¬ 
στημάτων, των μηχανισμών εσωτερικού ελέγχου και 
των διαδικασιών που έχει θεσπίσει σύμφωνα με τις 
παραγράφους 1 έως 4 και λαμβάνει κατάλληλα μέτρα 
για την αντιμετώπιση τυχόν αδυναμιών. 

Αρθρο 4 

Έρευνα στον τομέα των επενδύσεων 

1. Ως «έρευνα στον τομέα των επενδύσεων» νοείται 
έρευνα ή άλλη πληροφορία η οποία: 

(α) συνιστά, ρητά ή έμμεσα, ή συνεπάγεται μια επενδυ¬ 
τική στρατηγική αναφορικά με χρηματοπιστωτικά μέσα 
ή με εκδότες χρηματοπιστωτικών μέσων, περιλαμβανο- 
μένης οποιοσδήποτε γνώμης σχετικά με την παρούσα ή 
τη μελλοντική αξία ή τιμή χρηματοπιστωτικών μέσων, 

(β) προορίζεται για διαύλους επικοινωνίας ή για το 
κοινό, 

(γ) χαρακτηρίζεται ή περιγράφεται ως έρευνα στον 
τομέα των επενδύσεων ή με παρόμοιους όρους, ή πα¬ 
ρουσιάζεται ως αντικειμενική ή ανεξάρτητη επεξήγηση 
των θεμάτων που περιλαμβάνονται στη σύσταση, 

(δ) εάν απευθυνόταν από ΑΕΠΕΥ σε πελάτη, δεν θα 
συνιστούσε παροχή επενδυτικών συμβουλών σύμφωνα 
με την παράγραφο 1 περίπτωση (ε) του άρθρου 4 του 
ν. 3606/2007. 

2. Σύσταση ή πρόταση επενδυτικής στρατηγικής όπως 
ορίζεται στην παράγραφο 2 του άρθρου 2 της υπ’ αριθμ. 
4/347/12.7.2005 απόφασης της Ε.Κ., η οποία αφορά μεν 
χρηματοπιστωτικά μέσα του άρθρου 5 του ν. 3606/2007, 
αλλά δεν πληροί τις προϋποθέσεις της παραγράφου 1, 
θεωρείται διαφημιστική ανακοίνωση για τους σκοπούς 
του ν. 3606/2007. Η ΑΕΠΕΥ που εκδίδει ή διαδίδει τη 
σύσταση αυτή διασφαλίζει ότι: 

(α) καθίσταται σαφές ότι πρόκειται για διαφημιστική 
ανακοίνωση και 

(β) η σύσταση περιλαμβάνει σαφή και εμφανή δήλωση 
(ή στην περίπτωση προφορικής σύστασης, ισοδύναμη 
επεξήγηση) ότι δεν καταρτίσθηκε σύμφωνα με τις απαι¬ 
τήσεις του νόμου που αποσκοπούν στη διασφάλιση της 
ανεξαρτησίας της έρευνας στον τομέα των επενδύσεων 
και ότι δεν υπόκειται σε καμία απαγόρευση όσον αφορά 
στη διαπραγμάτευση για ίδιο λογαριασμό ή στο πλαίσιο 
διαχείρισης χαρτοφυλακίου πριν από τη διάδοση της 
έρευνας στον τομέα των επενδύσεων. 

Άρθρο 5 

Οργανωτικές απαιτήσεις για την εκπόνηση και διάδο¬ 
ση έρευνας στον τομέα των επενδύσεων 

1. Η ΑΕΠΕΥ που εκπονεί ή μεριμνά για την εκπόνηση 
έρευνας στον τομέα των επενδύσεων, η οποία προ¬ 
ορίζεται ή είναι πιθανό να διαδοθεί στη συνέχεια σε 
πελάτες ή στο κοινό με δική της ευθύνη ή υπό την 
ευθύνη άλλου μέλους του ομίλου στον οποίο ανήκει, 


διασφαλίζει ότι εφαρμόζονται όλα τα μέτρα που ορίζο¬ 
νται στις παραγράφους 3 και 4 του άρθρου 22 για τους 
χρηματοοικονομικούς αναλυτές, οι οποίοι συμμετέχουν 
στην εκπόνηση της έρευνας στον τομέα των επενδύσε¬ 
ων και για τα λοιπά καλυπτόμενα πρόσωπα, των οποίων 
τα καθήκοντα ή τα επιχειρηματικά συμφέροντα ενδέχε¬ 
ται να έρχονται σε σύγκρουση με τα συμφέροντα των 
προσώπων στα οποία διαδίδεται η έρευνα στον τομέα 
των επενδύσεων. 

2. Η ΑΕΠΕΥ της παραγράφου 1 θεσπίζει ρυθμίσεις 
που αποσκοπούν να διασφαλίσουν ότι πληρούνται οι 
ακόλουθες προϋποθέσεις: 

(α) Οι χρηματοοικονομικοί αναλυτές και τα λοιπά 
καλυπτόμενα πρόσωπα δεν πραγματοποιούν προσω¬ 
πικές συναλλαγές ούτε καταρτίζουν συναλλαγές για 
λογαριασμό της ΑΕΠΕΥ ή οποιουδήποτε άλλου προ¬ 
σώπου, στα χρηματοπιστωτικά μέσα, τα οποία αφορά 
η έρευνα στον τομέα των επενδύσεων ή σε συνα¬ 
φή χρηματοπιστωτικά μέσα, αν γνωρίζουν το πιθανό 
χρονοδιάγραμμα ή το περιεχόμενο της έρευνας στον 
τομέα των επενδύσεων, όταν αυτό δεν είναι διαθέσιμο 
στο κοινό ή σε πελάτες και δεν μπορεί να συναχθεί 
εύκολα από τις πληροφορίες που είναι διαθέσιμες στο 
κοινό ή στους πελάτες, προτού δοθεί στους παραλή¬ 
πτες της έρευνας στον τομέα των επενδύσεων εύλο¬ 
γη δυνατότητα να ενεργήσουν βάσει αυτής. Από την 
απαγόρευση του προηγούμενου εδαφίου εξαιρούνται 
οι συναλλαγές που διενεργούν καλόπιστα τα παρα¬ 
πάνω πρόσωπα ως ειδικοί διαπραγματευτές κατά την 
συνήθη άσκηση της ειδικής διαπραγμάτευσης ή κατά 
την εκτέλεση αυτόκλητης εντολής πελάτη. 

(β) Στις περιπτώσεις που δεν καλύπτονται από την 
περίπτωση (α), οι χρηματοοικονομικοί αναλυτές και τα 
λοιπά καλυπτόμενα πρόσωπα που συμμετέχουν στην 
εκπόνηση έρευνας στον τομέα των επενδύσεων δεν 
πραγματοποιούν προσωπικές συναλλαγές στα χρημα¬ 
τοπιστωτικά μέσα που αφορά η έρευνα, ή σε συναφή 
χρηματοπιστωτικά μέσα, αντίθετα προς τις εν ισχύ 
συστάσεις της ΑΕΠΕΥ, παρά μόνον σε εξαιρετικές πε¬ 
ριπτώσεις και με την προηγούμενη συγκατάθεση της 
αρμόδιας νομικής υπηρεσίας ή της υπηρεσίας κανονι¬ 
στικής συμμόρφωσης της ΑΕΠΕΥ. 

(γ) Η ΑΕΠΕΥ, οι χρηματοοικονομικοί αναλυτές και τα 
λοιπά καλυπτόμενα πρόσωπα που συμμετέχουν στην 
εκπόνηση της έρευνας στον τομέα των επενδύσεων 
δεν δέχονται αντιπαροχές από πρόσωπα που έχουν 
ουσιώδη συμφέροντα στο αντικείμενο της έρευνας. 

(δ) Η ΑΕΠΕΥ, οι χρηματοοικονομικοί αναλυτές και τα 
λοιπά καλυπτόμενα πρόσωπα που συμμετέχουν στην 
εκπόνηση της έρευνας στον τομέα των επενδύσεων 
δεν υπόσχονται σε εκδότες ευνοϊκή κάλυψη από την 
έρευνα. 

(ε) Πριν από τη διάδοση της έρευνας στον τομέα των 
επενδύσεων η οποία περιλαμβάνει σύσταση ή τιμή-στό- 
χο, δεν επιτρέπεται στους εκδότες, στα καλυπτόμενα 
πρόσωπα εκτός από τους χρηματοοικονομικούς αναλυ¬ 
τές που συμμετέχουν στην εκπόνηση της έρευνας ή σε 
οποιαδήποτε άλλο πρόσωπο να εξετάσουν το σχέδιο 
της έρευνας προκειμένου να επαληθεύσουν την ακρί¬ 
βεια πραγματικών στοιχείων που αναφέρονται σε αυτήν 
ή για οποιοδήποτε άλλο λόγο εκτός από την εξακρί- 

βωση της συμμόρφωσης με τις νόμιμες υποχρεώσεις 
της ΑΕΠΕΥ.. 

Για τους σκοπούς της παραγράφου αυτής, ως «συ¬ 
ναφές χρηματοπιστωτικό μέσο» νοείται ένα χρηματο¬ 
πιστωτικό μέσο του οποίου η τιμή επηρεάζεται άμεσα 
από τις μεταβολές της τιμής άλλου χρηματοπιστωτικού 
μέσου που αποτελεί αντικείμενο έρευνας στον τομέα 
των επενδύσεων και το οποίο περιλαμβάνει παράγωγο 
του άλλου χρηματοπιστωτικού μέσου. 

3. Η ΑΕΠΕΥ που διαδίδει στο κοινό ή σε πελάτες έρευ¬ 
να στον τομέα των επενδύσεων την οποία έχει εκπονή¬ 
σει άλλο πρόσωπο, απαλλάσσεται από την υποχρέωση 
συμμόρφωσης με την παράγραφο 1 εφόσον: 

(α) το πρόσωπο το οποίο έχει εκπονήσει την έρευνα 
δεν αποτελεί μέλος του ομίλου στον οποίο ανήκει η 
ΑΕΠΕΥ, 

(β) η ΑΕΠΕΥ δεν τροποποιεί ουσιωδώς τις συστάσεις 
που γίνονται στην έρευνα, 

(γ) η ΑΕΠΕΥ δεν εμφανίζεται να έχει εκπονήσει η ίδια 
την έρευνα, 

(δ) η ΑΕΠΕΥ εξακριβώνει ότι το πρόσωπο που έχει εκ¬ 
πονήσει την έρευνα υπόκειται σε απαιτήσεις ισοδύναμες 
προς τις απαιτήσεις αυτής της απόφασης όσον αφορά 
την εκπόνηση της σχετικής έρευνας ή έχει καθιερώσει 
πολιτική επιβολής τέτοιων απαιτήσεων. 

Αρθρο 6 

Κανονιστική συμμόρφωση 

1. Κάθε ΑΕΠΕΥ, λαμβάνοντας υπόψη τη φύση, την 
κλίμακα και την πολυπλοκότητα των επιχειρηματικών 
της δραστηριοτήτων, καθώς και τη φύση και το φάσμα 
των επενδυτικών υπηρεσιών και δραστηριοτήτων που 
αναλαμβάνει στο πλαίσιο αυτών των επιχειρηματικών 
δραστηριοτήτων, θεσπίζει και εφαρμόζει κατάλληλες 
διαδικασίες για τον εντοπισμό των κινδύνων από τη μη 
συμμόρφωση με τις υποχρεώσεις που υπέχει σύμφωνα 
με το ν. 3606/2007 και των συναφών κινδύνων και θέτει 
σε εφαρμογή κατάλληλα μέτρα και διαδικασίες προκει- 
μένου να ελαχιστοποιήσει τους κινδύνους αυτούς και 
να επιτρέψει στην Επιτροπή Κεφαλαιαγοράς να ασκεί 
αποτελεσματικά τις σχετικές αρμοδιότητές της. 

2. Η ΑΕΠΕΥ θεσπίζει και διατηρεί μόνιμη, αποτελεσμα¬ 
τική και ανεξάρτητη λειτουργία κανονιστικής συμμόρ¬ 
φωσης η οποία είναι αρμόδια για: 

(α) την παρακολούθηση και την αξιολόγηση σε τα¬ 
κτά διαστήματα της καταλληλότητας και της αποτελε- 
σματικότητας των μέτρων και διαδικασιών που έχουν 
θεσπιστεί σύμφωνα με την παράγραφο 1, καθώς και 
των ενεργειών στις οποίες προβαίνει η ΑΕΠΕΥ για την 
αντιμετώπιση τυχόν αδυναμιών στη συμμόρφωση με 
τις υποχρεώσεις της, 

(β) την παροχή συμβουλών και συνδρομής στα κα¬ 
λυπτόμενα πρόσωπα που είναι υπεύθυνα για την πα¬ 
ροχή επενδυτικών υπηρεσιών και την άσκηση επεν¬ 
δυτικών δραστηριοτήτων προκειμένου να τηρούνται 
οι υποχρεώσεις που υπέχει η ΑΕΠΕΥ σύμφωνα με το 
ν. 3606/2007. 

3. Η ΑΕΠΕΥ, προκειμένου να καταστεί δυνατή η απρό¬ 
σκοπτη και ανεξάρτητη άσκηση της λειτουργίας της 
κανονιστικής συμμόρφωσης, διασφαλίζει ότι πληρούνται 
οι ακόλουθες προϋποθέσεις: 


(α) η λειτουργία κανονιστικής συμμόρφωσης διαθέτει 
την απαραίτητη εξουσία, τους πόρους και την εξειδί- 
κευση που απαιτούνται καθώς και πρόσβαση σε όλες 
τις σχετικές πληροφορίες, 

(β) ορίζεται υπεύθυνος κανονιστικής συμμόρφωσης, ο 
οποίος φέρει την ευθύνη για τη λειτουργία της υπηρε¬ 
σίας κανονιστικής συμμόρφωσης και για την υποβολή 
των γραπτών εκθέσεων της παραγράφου 2 του άρθρου 
9 της απόφασης αυτής, 

(γ) τα καλυπτόμενα πρόσωπα που απασχολούνται με 
τη λειτουργία κανονιστικής συμμόρφωσης δεν συμμετέ¬ 
χουν στην παροχή των υπηρεσιών ή στην άσκηση των 
δραστηριοτήτων τις οποίες παρακολουθούν, 

(δ) η μέθοδος προσδιορισμού της αμοιβής των καλυ¬ 
πτόμενων προσώπων που συμμετέχουν στην υπηρεσία 
κανονιστικής συμμόρφωσης δεν θέτει ούτε ενδέχεται να 
θέσει υπό αμφισβήτηση την αντικειμενικότητά τους. 

4. Η ΑΕΠΕΥ μπορεί να μην συμμορφωθεί με τις υπο¬ 
χρεώσεις των περιπτώσεων (γ) και (δ) της προηγού¬ 
μενης παραγράφου εάν είναι σε θέση να αποδείξει 
ότι, λαμβάνοντας υπόψη τη φύση, την κλίμακα και την 
πολυπλοκότητα των επιχειρηματικών δραστηριοτήτων 
της, καθώς και τη φύση και το φάσμα των επενδυτικών 
υπηρεσιών και δραστηριοτήτων της, η απαίτηση της 
εν λόγω περίπτωσης δεν είναι αναλογική και ότι δεν 
επηρεάζεται η αποτελεσματικότητα της λειτουργίας 
της κανονιστικής συμμόρφωσης. 

Άρθρο 7 

Διαχείριση κινδύνων 

1. Η ΑΕΠΕΥ θεσπίζει και εφαρμόζει κατάλληλες πολι¬ 
τικές και διαδικασίες διαχείρισης κινδύνων που επιτρέ¬ 
πουν τον εντοπισμό των κινδύνων οι οποίοι συνδέονται 
με τις δραστηριότητες, τις διαδικασίες και τα συστή- 
ματά της και, κατά περίπτωση, καθορίζει το ανεκτό 
επίπεδο κινδύνου. 

2. Η ΑΕΠΕΥ θεσπίζει αποτελεσματικές ρυθμίσεις, διαδι¬ 
κασίες και μηχανισμούς για τη διαχείριση των κινδύνων 
που σχετίζονται με τις δραστηριότητες, τις διαδικασίες 
και τα συστήματά της λαμβάνοντας υπόψη το επίπεδο 
ανοχής κινδύνου που έχει καθορίσει. 

3. Η ΑΕΠΕΥ παρακολουθεί: 

(α) την καταλληλότητα και την αποτελεσματικότητα 
των πολιτικών και διαδικασιών διαχείρισης κινδύνων, 
(β) το επίπεδο συμμόρφωσης της ΑΕΠΕΥ και των κα¬ 
λυπτόμενων προσώπων με τις ρυθμίσεις, τις διαδικασίες 
και τους μηχανισμούς που έχουν θεσπιστεί σύμφωνα 
με την παράγραφο 2, 

(γ) την καταλληλότητα και την αποτελεσματικότητα 
των μέτρων που λαμβάνονται για την αντιμετώπιση 
τυχόν αδυναμιών των εν λόγω πολιτικών, διαδικασιών, 
ρυθμίσεων, επεξεργασιών και μηχανισμών, περιλαμβα¬ 
νόμενης της μη συμμόρφωσης των καλυπτόμενων προ¬ 
σώπων με αυτές τις ρυθμίσεις ή διαδικασίες. 

4. Η ΑΕΠΕΥ θεσπίζει και διατηρεί ανεξάρτητη λειτουρ¬ 
γία διαχείρισης κινδύνων, η οποία είναι αρμόδια για: 

(α) την εφαρμογή της πολιτικής και των διαδικασιών 
διαχείρισης κινδύνων, 

(β) την υποβολή των γραπτών εκθέσεων και προτάσε¬ 
ων στα ανώτερα διευθυντικά στελέχη σύμφωνα με την 
παράγραφο 2 του άρθρου 9 της απόφασης αυτής. 

5. Η ΑΕΠΕΥ μπορεί να μη διαθέτει ανεξάρτητη λειτουρ¬ 
γία διαχείρισης κινδύνου, εφόσον αυτό δικαιολογείται 
από τη φύση, την κλίμακα και την πολυπλοκότητα των 
επιχειρηματικών της δραστηριοτήτων και τη φύση και 
το φάσμα των επενδυτικών υπηρεσιών και δραστηριο¬ 
τήτων της. Σε κάθε περίπτωση, όμως, η ΑΕΠΕΥ πρέπει 
να είναι σε θέση να αποδείξει ότι οι πολιτικές και οι 
διαδικασίες τις οποίες έχει θεσπίσει για τη διαχείριση 
κινδύνων πληρούν τις απαιτήσεις των παραγράφων 1 
έως 3 και είναι αποτελεσματικές σε σταθερή βάση. 

Άρθρο 8 

Εσωτερικός έλεγχος 

1. Η ΑΕΠΕΥ θεσπίζει και διατηρεί αποτελεσματική 
λειτουργία εσωτερικού ελέγχου η οποία είναι αρμόδια 
για: 

(α) τη θέσπιση και εφαρμογή προγράμματος εσω¬ 
τερικού ελέγχου για την εξέταση και αξιολόγηση της 
καταλληλότητας και αποτελεσματικότητας των συστη¬ 
μάτων, των μηχανισμών εσωτερικού ελέγχου και των 
ρυθμίσεων της ΑΕΠΕΥ, 

(β) τη διατύπωση συστάσεων με βάση τα αποτελέ¬ 
σματα των εργασιών που πραγματοποιούνται σύμφωνα 
με την περίπτωση (α), 

(γ) την εξακρίβωση της συμμόρφωσης με τις συστά¬ 
σεις αυτές, 

(δ) την υποβολή γραπτών εκθέσεων για θέματα εσω¬ 
τερικού ελέγχου σύμφωνα με την παράγραφο 2 του 
άρθρου 9 της απόφασης αυτής. 

2. Η ΑΕΠΕΥ ορίζει υπεύθυνο εσωτερικού ελέγχου ο 
οποίος φέρει την ευθύνη για τη λειτουργία εσωτερικού 
ελέγχου και για την υποβολή των γραπτών εκθέσεων 
της παραγράφου 2 του άρθρου 9 της απόφασης αυ- 
τής. 

3. Η ΑΕΠΕΥ θεσπίζει και διατηρεί υπηρεσία εσωτε¬ 
ρικού ελέγχου ανεξάρτητη από τις άλλες λειτουργίες 
και δραστηριότητες της ΑΕΠΕΥ, εφόσον δικαιολογείται 
από τη φύση, την κλίμακα και την πολυπλοκότητα των 
επιχειρηματικών της δραστηριοτήτων, καθώς και τη 
φύση και το φάσμα των επενδυτικών υπηρεσιών και 
δραστηριοτήτων της. 

Άρθρο 9 

Ευθύνη των ανώτερων διευθυντικών στελεχών 

1. Η ΑΕΠΕΥ διασφαλίζει ότι τα ανώτερα διευθυντικά 
στελέχη και, κατά περίπτωση, το διοικητικό συμβούλιο, 
ευθύνονται για τη διασφάλιση της συμμόρφωσης της 
ΑΕΠΕΥ με τις υποχρεώσεις που υπέχει σύμφωνα με 
το ν. 3606/2007. Ειδικότερα, τα ανώτερα διευθυντικά 
στελέχη και, κατά περίπτωση το διοικητικό συμβούλιο, 
αξιολογούν και επανεξετάζουν σε τακτά διαστήματα 
την αποτελεσματικότητα των πολιτικών, των ρυθμίσεων 
και των διαδικασιών που έχει θεσπίσει η ΑΕΠΕΥ για τη 
συμμόρφωση με τις υποχρεώσεις που υπέχει σύμφωνα 
με το ν. 3606/2007 και λαμβάνουν κατάλληλα μέτρα για 
τη διόρθωση τυχόν αδυναμιών. 

2. Η ΑΕΠΕΥ διασφαλίζει ότι τα ανώτερα διευθυντικά 
στελέχη λαμβάνουν συχνά, και τουλάχιστον μία φορά 
το χρόνο, γραπτές εκθέσεις σχετικά με τα ζητήματα 
που καλύπτουν τα άρθρα 6,7 και 8 της απόφασης αυτής, 
στις οποίες πρέπει ιδίως να αναφέρεται αν λήφθηκαν 


τα κατάλληλα διορθωτικά μέτρα σε περίπτωση αδυ¬ 
ναμιών. 

3. Η ΑΕΠΕΥ διασφαλίζει ότι το διοικητικό συμβούλιο, 
λαμβάνει τακτικά γραπτές εκθέσεις για τα ίδια ζητή¬ 
ματα. 

Άρθρο 10 

Αντιμετώπιση καταγγελιών 

Η ΑΕΠΕΥ θεσπίζει και εφαρμόζει αποτελεσματικές 
και διαφανείς διαδικασίες για την κατάλληλη και άμε¬ 
ση διερεύνηση των καταγγελιών που λαμβάνονται από 
υφιστάμενους ή δυνητικούς ιδιώτες πελάτες και τηρεί 
αρχείο για κάθε καταγγελία και για τα μέτρα που λή¬ 
φθηκαν για την επίλυση του σχετικού προβλήματος. 

Αρθρο 11 

Έννοια της προσωπικής συναλλαγής 

Για τους σκοπούς των άρθρων 5 και 12 της απόφασης 
αυτής, ως «προσωπική συναλλαγή» νοείται μια συναλ¬ 
λαγή σε χρηματοπιστωτικό μέσο που πραγματοποιεί¬ 
ται από ή για λογαριασμό καλυπτόμενου προσώπου, 
εφόσον: 

(α) το καλυπτόμενο πρόσωπο ενεργεί εκτός του πε¬ 
δίου των δραστηριοτήτων τις οποίες ασκεί υπό την 
ιδιότητα αυτή ή 

(β) η συναλλαγή πραγματοποιείται για λογαριασμό: 
(αα) του καλυπτόμενου προσώπου, ή 
(ββ) οποιουδήποτε προσώπου έχει οικογενειακή σχέση 
ή στενούς δεσμούς με το καλυπτόμενο πρόσωπο, ή 
(γγ) άλλου προσώπου, του οποίου η σχέση με το κα¬ 
λυπτόμενο πρόσωπο είναι τέτοια, ώστε το καλυπτόμενο 
πρόσωπο να έχει άμεσο ή έμμεσο ουσιώδες συμφέρον 
που επηρεάζεται από το αποτέλεσμα της συναλλαγής, 
άλλο από την αμοιβή ή την προμήθεια για την εκτέλεση 
της συναλλαγής. 

Αρθρο 12 

Προσωπικές συναλλαγές 

1. Η ΑΕΠΕΥ θεσπίζει και εφαρμόζει κατάλληλες δια¬ 
δικασίες που εμποδίζουν κάθε καλυπτόμενο πρόσωπο, 
το οποίο ασκεί δραστηριότητες που ενδέχεται να οδη¬ 
γήσουν σε σύγκρουση συμφερόντων ή το οποίο έχει, 
λόγω της δραστηριότητας που ασκεί το πρόσωπο αυτό 
για λογαριασμό της ΑΕΠΕΥ, πρόσβαση σε προνομια¬ 
κές πληροφορίες κατά την έννοια του άρθρου 6 του 
ν. 3340/2005 ή σε άλλες εμπιστευτικές πληροφορίες 
σχετιζόμενες με πελάτες ή συναλλαγές με ή για πε¬ 
λάτες: 

(α) να προβεί σε προσωπική συναλλαγή η οποία: 

(αα) απαγορεύεται στο πρόσωπο αυτό να την πραγ¬ 
ματοποιήσει βάσει του ν. 3340/2005, 

(ββ) συνεπάγεται την κατάχρηση ή αθέμιτη γνωστο¬ 
ποίηση των εμπιστευτικών πληροφοριών, 

(γγ) αντιβαίνει ή ενδέχεται να αντιβαίνει σε υποχρέω¬ 
ση που υπέχει η ΑΕΠΕΥ σύμφωνα με το ν. 3606/2007, 
(β) να συμβουλεύει ή να βοηθά, εκτός του πλαισίου 
της εργασίας του ή της σύμβασης παροχής υπηρεσιών, 
οποιοδήποτε άλλο πρόσωπο να εκτελέσει συναλλαγή 
σε χρηματοπιστωτικά μέσα η οποία, εάν ήταν προ¬ 
σωπική συναλλαγή του καλυπτόμενου προσώπου, θα 
ενέπιπτε στις διατάξεις της περίπτωσης (α) ή των πε- 

ριπτώσεων (α) και (β) της παραγράφου 2 του άρθρου 5 
της απόφασης αυτής ή της παραγράφου 3 του άρθρου 
24 της υπ’ αριθμ. 1/452/1.11.2007 απόφασης της Επιτροπής 
Κεφαλαιαγοράς, 

(γ) με την επιφύλαξη της περίπτωσης (α) του άρθρου 
4 του ν. 3340/2005, να γνωστοποιεί, εκτός του πλαισίου 
της εργασίας του ή της σύμβασης παροχής υπηρεσι¬ 
ών, κάθε πληροφορία ή γνώμη σε οποιοδήποτε άλλο 
πρόσωπο, εφόσον το καλυπτόμενο πρόσωπο γνωρίζει 
ή όφειλε να γνωρίζει ότι μετά τη γνωστοποίηση των 
πληροφοριών αυτών το άλλο πρόσωπο ενδέχεται: 

(αα) να εκτελέσει συναλλαγή σε χρηματοπιστωτικά 
μέσα η οποία, εάν ήταν προσωπική συναλλαγή του κα¬ 
λυπτόμενου προσώπου, θα ενέπιπτε στις διατάξεις της 
περίπτωσης (α) ή των περιπτώσεων (α) και (β) της παρα¬ 
γράφου 2 του άρθρου 5 της απόφασης αυτής ή της πα¬ 
ραγράφου 3 του άρθρου 24 της υπ’ αριθμ. 1/452/1.11.2007 
απόφασης της Επιτροπής Κεφαλαιαγοράς, ή 

(ββ) να συμβουλεύσει ή να βοηθήσει άλλο πρόσωπο 
να προβεί σε τέτοιου είδους συναλλαγή. 

2. Η ΑΕΠΕΥ πρέπει, ιδίως, να διασφαλίζει ότι: 

(α) κάθε καλυπτόμενο πρόσωπο της παραγράφου 1 
γνωρίζει τους περιορισμούς που αφορούν στις προ¬ 
σωπικές συναλλαγές, καθώς και τα μέτρα που έχουν 
θεσπιστεί από την ΑΕΠΕΥ σε σχέση με τις προσωπικές 
συναλλαγές και τις γνωστοποιήσεις, σύμφωνα με την 
παράγραφο 1, 

(β) ενημερώνεται αμέσως για οποιαδήποτε προσωπική 
συναλλαγή καλυπτόμενου προσώπου, είτε με κοινοποίη¬ 
ση της συναλλαγής αυτής είτε με άλλες διαδικασίες που 
επιτρέπουν τον εντοπισμό αυτών των συναλλαγών, 

(γ) τηρεί αρχείο των προσωπικών συναλλαγών, που 
της κοινοποιούνται ή που εντοπίζονται από αυτή, πε- 
ριλαμβανομένης κάθε έγκρισης για τη διενέργεια προ¬ 
σωπικής συναλλαγής ή απαγόρευσής της. 

3. Οι παράγραφοι 1 και 2 δεν εφαρμόζονται στις: 

(α) προσωπικές συναλλαγές που πραγματοποιούνται 
στο πλαίσιο παροχής υπηρεσιών διαχείρισης χαρτο¬ 
φυλακίων όταν δεν υπάρχει προηγούμενη επικοινωνία 
σε σχέση με τη συναλλαγή μεταξύ του διαχειριστή του 
χαρτοφυλακίου και του καλυπτόμενου προσώπου ή άλ¬ 
λου προσώπου για λογαριασμό του οποίου εκτελείται 
η συναλλαγή, 

(β) προσωπικές συναλλαγές σε μερίδια αμοιβαίων 
κεφαλαίων του ν. 3283/2004, ή σε μερίδια ή μετοχές 
οργανισμών συλλογικών επενδύσεων της υπ’ αριθμ. 
85/611/ΕΟΚ οδηγίας, ή που υπόκεινται σε εποπτεία βά¬ 
σει της νομοθεσίας κράτους μέλους η οποία απαιτεί 
ισοδύναμο επίπεδο κατανομής κινδύνου στα περιουσι¬ 
ακά στοιχεία των οργανισμών συλλογικών επενδύσε¬ 
ων, εφόσον το καλυπτόμενο πρόσωπο και κάθε άλλο 
πρόσωπο για λογαριασμό του οποίου εκτελούνται οι 
συναλλαγές δεν συμμετέχει στη διαχείριση του ορ¬ 
γανισμού αυτού. 

4. Στην περίπτωση των συμβάσεων εξωτερικής ανάθε¬ 
σης, η ΑΕΠΕΥ διασφαλίζει ότι η επιχείρηση στην οποία 
ανατίθεται η δραστηριότητα τηρεί αρχείο προσωπικών 
συναλλαγών καλυπτόμενων προσώπων και παρέχει τις 
πληροφορίες αυτές στην ΑΕΠΕΥ αμέσως μόλις τις ζη¬ 
τήσει. 


ΚΕΦΑΛΑΙΟ 3 
ΕΞΩΤΕΡΙΚΗ ΑΝΑΘΕΣΗ 

Αρθρο 13 

Ουσιώδεις και σημαντικές επιχειρησιακές λειτουργίες 

1. Μια επιχειρησιακή λειτουργία θεωρείται ουσιώδης 
ή σημαντική σύμφωνα με την παράγραφο 5 του άρ¬ 
θρου 12 του ν. 3606/2007 εάν η πλημμελής εκτέλεση ή 
η μη εκτέλεσή της θα έθιγε σε ουσιαστικό βαθμό τη 
διαρκή συμμόρφωση της ΑΕΠΕΥ με τους όρους και τις 
υποχρεώσεις που υπέχει βάσει της άδειας λειτουργί¬ 
ας της, ή τις λοιπές υποχρεώσεις της σύμφωνα με το 
ν. 3606/2007, ή τα οικονομικά της αποτελέσματα, ή την 
ευρωστία, ή τη συνέχεια των επενδυτικών υπηρεσιών 
και δραστηριοτήτων της. 

2. Οι ακόλουθες λειτουργίες δεν θεωρούνται ουσιώ¬ 
δεις ή σημαντικές: 

(α) η παροχή στην ΑΕΠΕΥ συμβουλευτικών υπηρεσι¬ 
ών ή άλλων υπηρεσιών που δεν αποτελούν μέρος των 
επενδυτικών δραστηριοτήτων της ΑΕΠΕΥ, περιλαμβα- 
νομένης της παροχής νομικών συμβουλών σε αυτήν, 
της εκπαίδευσης του προσωπικού της, των υπηρεσιών 
τιμολόγησης και της ασφάλειας των εγκαταστάσεων 
και του προσωπικού της, 

(β) η παροχή στην ΑΕΠΕΥ τυποποιημένων υπηρεσιών, 
περιλαμβανομένων των υπηρεσιών παροχής πληροφορι¬ 
ών σχετικά με τις αγορές και της παροχής πληροφοριών 
για τις τρέχουσες τιμές. 

Αρθρο 14 

Όροι εξωτερικής ανάθεσης 

1. Η ΑΕΠΕΥ, η οποία αναθέτει σε τρίτους ουσιώδεις ή 
σημαντικές επιχειρησιακές λειτουργίες ή επενδυτικές 
υπηρεσίες ή δραστηριότητες, εξακολουθεί να έχει την 
πλήρη ευθύνη για την εκπλήρωση των υποχρεώσεων 
που υπέχει σύμφωνα με το ν. 3606/2007 και εξασφαλίζει 
ότι πληρούνται ιδίως οι ακόλουθες προϋποθέσεις: 

(α) η εξωτερική ανάθεση δεν οδηγεί στη μεταβίβαση 
των ευθυνών των ανώτερων διευθυντικών στελεχών, 

(β) δεν μεταβάλλεται η σχέση και οι υποχρεώσεις 
της ΑΕΠΕΥ έναντι των πελατών της σύμφωνα με το 
ν. 3606/2007, 

(γ) δεν θίγονται οι όροι που πρέπει να πληροί η ΑΕΠΕΥ 
προκειμένου να λάβει και να διατηρήσει την άδεια λει¬ 
τουργίας σύμφωνα με το άρθρο 11 του ν. 3606/2007, 

(δ) δεν καταργείται ούτε τροποποιείται κανένας από 
τους άλλους όρους υπό τους οποίους αδειοδοτήθηκε 
η ΑΕΠΕΥ. 

2. Η ΑΕΠΕΥ ενεργεί με την απαιτούμενη ικανότητα, 
φροντίδα και επιμέλεια όταν συνάπτει, διαχειρίζεται ή 
προβαίνει σε καταγγελία συμφωνίας εξωτερικής ανά¬ 
θεσης για ουσιώδεις ή σημαντικές επιχειρησιακές λει¬ 
τουργίες ή επενδυτικές υπηρεσίες ή δραστηριότητες. 
Ειδικότερα, η ΑΕΠΕΥ λαμβάνει τα απαραίτητα μέτρα 
προκειμένου να διασφαλίσει ότι: 

(α) ο πάροχος υπηρεσιών διαθέτει την ικανότητα, 
τα προσόντα και τις άδειες που απαιτούνται από τη 
νομοθεσία για την εκτέλεση, με τρόπο αξιόπιστο και 
επαγγελματικό, των λειτουργιών, υπηρεσιών ή δραστη¬ 
ριοτήτων που του αναθέτει η ΑΕΠΕΥ, 

(β) ο πάροχος υπηρεσιών διεκπεραιώνει αποτελεσμα¬ 
τικά τις υπηρεσίες που του αναθέτει η ΑΕΠΕΥ και για 
το σκοπό αυτό η ΑΕΠΕΥ καθορίζει μεθόδους για την 
αξιολόγηση των επιδόσεων του παρόχου υπηρεσιών, 
(γ) ο πάροχος υπηρεσιών εποπτεύει με τον προσήκο¬ 
ντα τρόπο την εκτέλεση των λειτουργιών που του έχουν 
ανατεθεί και διαχειρίζεται κατάλληλα τους κινδύνους 
που συνδέονται με την εξωτερική ανάθεση, 

(δ) η ΑΕΠΕΥ λαμβάνει τα κατάλληλα μέτρα όταν δι¬ 
απιστώνει ότι ο πάροχος υπηρεσιών δεν εκτελεί τις 
λειτουργίες αποτελεσματικά και σύμφωνα με το ισχύον 
νομοθετικό πλαίσιο, 

(ε) η ΑΕΠΕΥ διαθέτει την απαιτούμενη τεχνογνωσία 
για την αποτελεσματική εποπτεία των λειτουργιών τις 
οποίες αναθέτει σε εξωτερικούς παρόχους υπηρεσιών 
και τη διαχείριση των κινδύνων που συνδέονται με την 
εξωτερική ανάθεση και εποπτεύει αυτές τις λειτουργίες 
και διαχειρίζεται αυτούς τους κινδύνους, 

(στ) ο πάροχος υπηρεσιών γνωστοποιεί στην ΑΕΠΕΥ 
κάθε εξέλιξη που μπορεί να επηρεάσει ουσιαστικά την 
ικανότητά του να ασκεί αποτελεσματικά τις λειτουρ¬ 
γίες που του έχουν ανατεθεί και συμμορφώνεται με 
τις ισχύουσες νομοθετικές ρυθμίσεις και κανονιστικές 
απαιτήσεις, 

(ζ) η ΑΕΠΕΥ είναι σε θέση να καταγγείλει τη συμφωνία 
εξωτερικής ανάθεσης, εφόσον αυτό είναι απαραίτητο, 
χωρίς να θίγεται η συνέχεια και η ποιότητα των υπη¬ 
ρεσιών που παρέχει στους πελάτες, 

(η) ο πάροχος υπηρεσιών συνεργάζεται με την Επι¬ 
τροπή Κεφαλαιαγοράς σε σχέση με τις δραστηριότητες 
που του ανατίθενται, 

(θ) η ΑΕΠΕΥ, οι ελεγκτές της και η Επιτροπή Κεφα¬ 
λαιαγοράς έχουν, αμέσως μόλις το ζητήσουν, αποτελε¬ 
σματική πρόσβαση στα δεδομένα που συνδέονται με τις 
δραστηριότητες οι οποίες ανατίθενται εξωτερικά καθώς 
και στις εγκαταστάσεις του παρόχου των υπηρεσιών, 
(ι) ο πάροχος υπηρεσιών προστατεύει τις εμπιστευ- 
τικές πληροφορίες που αφορούν την ΑΕΠΕΥ και τους 
πελάτες της, 

(ια) η ΑΕΠΕΥ και ο πάροχος υπηρεσιών θεσπίζουν και 
εφαρμόζουν σχέδιο έκτακτης ανάγκης για την αποκα¬ 
τάσταση της λειτουργίας τους μετά από καταστροφή 
και πραγματοποιούν περιοδικές δοκιμές των μέσων εφε¬ 
δρικής λειτουργίας, όταν αυτό είναι αναγκαίο, λαμβα- 
νομένης υπόψη της λειτουργίας, της υπηρεσίας ή της 
δραστηριότητας που ανατέθηκε εξωτερικά. 

3. Τα δικαιώματα και οι υποχρεώσεις της ΑΕΠΕΥ και 
του παρόχου υπηρεσιών προσδιορίζονται σαφώς με 
έγγραφη σύμβαση. 

4. Όταν η ΑΕΠΕΥ και ο πάροχος υπηρεσιών ανήκουν 
στον ίδιο όμιλο, η ΑΕΠΕΥ μπορεί, για τους σκοπούς 
της συμμόρφωσης με το παρόν άρθρο και το άρθρο 15 
της απόφασης αυτής, να λάβει υπόψη το βαθμό στον 
οποίο η ίδια ελέγχει τον πάροχο υπηρεσιών ή δύναται 
να επηρεάσει τις ενέργειές του. 

5. Η ΑΕΠΕΥ θέτει στη διάθεση της Επιτροπής Κεφαλαι¬ 
αγοράς, αμέσως μόλις το ζητήσει, όλες τις απαραίτητες 
πληροφορίες που θα της επιτρέψουν να ελέγξει εάν 
η εκτέλεση των δραστηριοτήτων που ανατίθενται σε 
τρίτους είναι σύμφωνη με την απόφαση αυτή. 


Άρθρο 15 

Πάροχοι υπηρεσιών εγκατεστημένοι σε τρίτες χώρες 

1. Επιπλέον των απαιτήσεων του άρθρου 14, η ΑΕΠΕΥ 
που αναθέτει την επενδυτική υπηρεσία διαχείρισης χαρ¬ 
τοφυλακίων ιδιωτών πελατών σε πάροχο υπηρεσιών 
εγκατεστημένο σε τρίτο, εκτός Ευρωπαϊκής Ένωσης, 
κράτος, οφείλει να διασφαλίζει ότι: 

(α) ο πάροχος υπηρεσιών έχει λάβει άδεια λειτουργίας 
ή είναι εγγεγραμμένος σε σχετικό μητρώο στο κράτος 
καταγωγής του για την παροχή της υπηρεσίας αυτής 
και υπόκειται σε προληπτική εποπτεία, 

(β) υπάρχει σχετική συμφωνία συνεργασίας μεταξύ 
της Επιτροπής Κεφαλαιαγοράς και της εποπτικής αρχής 
του κράτους καταγωγής του παρόχου υπηρεσιών. 

2. Εάν δεν πληρούται οι προϋποθέσεις που αναφέρο- 
νται στην προηγούμενη παράγραφο, η ΑΕΠΕΥ μπορεί να 
αναθέσει υπηρεσίες σε πάροχο υπηρεσιών εγκατεστη¬ 
μένο σε τρίτο κράτος, μόνον εφόσον κοινοποιήσει προ¬ 
ηγουμένως στην Επιτροπή Κεφαλαιαγοράς τη συμφωνία 
εξωτερικής ανάθεσης και η Επιτροπή Κεφαλαιαγοράς 
δεν αντιταχθεί σε αυτήν εντός εύλογου χρονικού δια¬ 
στήματος από τη λήψη της κοινοποίησης. 

ΚΕΦΑΛΑΙΟ 4 

ΦΥΛΑΞΗ ΠΕΡΙΟΥΣΙΑΚΩΝ ΣΤΟΙΧΕΙΩΝ ΠΕΛΑΤΩΝ 
Αρθρο 16 

Φύλαξη χρηματοπιστωτικών 
μέσων και κεφαλαίων πελατών 

Η ΑΕΠΕΥ, προκειμένου να διαφυλάσσονται τα δικαιώ¬ 
ματα των πελατών της σε σχέση με τα χρηματοπιστω¬ 
τικά μέσα και κεφάλαια που τους ανήκουν: 

(α) τηρεί τα απαραίτητα αρχεία και λογαριασμούς 
έτσι ώστε να είναι σε θέση ανά πάσα στιγμή και χωρίς 
καθυστέρηση να διαχωρίζει τα περιουσιακά στοιχεία 
που κατέχονται για λογαριασμό ενός πελάτη από τα 
περιουσιακά στοιχεία που κατέχονται για λογαριασμό 
οποιουδήποτε άλλου πελάτη, καθώς και από τα δικά 
της περιουσιακά στοιχεία, 

(β) τηρεί τα αρχεία και τους λογαριασμούς τους κατά 
τρόπο που διασφαλίζει την ακρίβεια και ιδίως την αντι¬ 
στοιχία τους με τα χρηματοπιστωτικά μέσα και τα κε¬ 
φάλαια που κατέχονται για λογαριασμό πελατών, 

(γ) εξετάζει σε τακτά διαστήματα τη συμφωνία με¬ 
ταξύ των λογαριασμών και αρχείων που τηρεί η ίδια 
η ΑΕΠΕΥ με τους λογαριασμούς και τα αρχεία που 
τηρούν τυχόν τρίτοι οι οποίοι κατέχουν περιουσιακά 
στοιχεία πελατών, 

(δ) λαμβάνει τα απαραίτητα μέτρα για να διασφαλί¬ 
σει ότι τα χρηματοπιστωτικά μέσα πελατών που έχουν 
κατατεθεί σε τρίτο, σύμφωνα με το άρθρο 17, μπορούν 
να διαχωριστούν από τα χρηματοπιστωτικά μέσα που 
ανήκουν στην ΑΕΠΕΥ και από τα χρηματοπιστωτικά 
μέσα που ανήκουν σε αυτό τον τρίτο, με τη χρήση λογα¬ 
ριασμών σε διαφορετικά ονόματα στα βιβλία του τρίτου 
ή με άλλα ισοδύναμα μέτρα με τα οποία επιτυγχάνεται 
το ίδιο επίπεδο προστασίας, 

(ε) λαμβάνει τα απαραίτητα μέτρα για να διασφαλίσει 
ότι τα κεφάλαια που έχουν καταθέσει οι πελάτες, σύμ¬ 
φωνα με το άρθρο 18 σε κεντρική τράπεζα, πιστωτικό 

ίδρυμα ή τράπεζα που έχει άδεια λειτουργίας σε τρίτο, 
εκτός Ευρωπαϊκής Ένωσης, κράτος ή σε αναγνωρισμένα 
αμοιβαία κεφάλαια διαχείρισης διαθεσίμων κατέχονται 
σε λογαριασμό ή λογαριασμούς χωριστούς από τυχόν 
άλλους λογαριασμούς που χρησιμοποιούνται για την 
κατοχή κεφαλαίων που ανήκουν στην ΑΕΠΕΥ, 

(στ) θεσπίζει κατάλληλες οργανωτικές ρυθμίσεις για 
να ελαχιστοποιήσει τον κίνδυνο απώλειας ή μείωσης 
των περιουσιακών στοιχείων πελατών, ή των δικαι¬ 
ωμάτων σε σχέση με τα περιουσιακά αυτά στοιχεία, 
λόγω κατάχρησης των περιουσιακών στοιχείων, απά¬ 
της, κακής διαχείρισης, πλημμελούς τήρησης αρχείου 
ή αμέλειας. 

Άρθρο 17 

Κατάθεση χρηματοπιστωτικών μέσων πελατών 

1. Η ΑΕΠΕΥ, μπορεί να καταθέτει χρηματοπιστωτικά 
μέσα, τα οποία κατέχει για λογαριασμό πελατών της, 
σε λογαριασμό ή λογαριασμούς που έχουν ανοιχτεί 
σε τρίτο υπό τον όρο ότι ενεργεί με την απαιτούμενη 
ικανότητα, φροντίδα και επιμέλεια κατά την επιλογή, 
το διορισμό και τον περιοδικό έλεγχο του τρίτου και 
των ρυθμίσεων που εφαρμόζει ο τρίτος για την κατοχή 
και φύλαξη των χρηματοπιστωτικών μέσων. Ειδικότερα, 
η ΑΕΠΕΥ οφείλει να λαμβάνει υπόψη την τεχνογνωσία 
και τη φήμη στην αγορά του τρίτου καθώς και τυχόν 
νομοθετικές απαιτήσεις ή πρακτικές της αγοράς που 
συνδέονται με την κατοχή των χρηματοπιστωτικών μέ¬ 
σων που θα μπορούσαν να επηρεάσουν αρνητικά τα 
δικαιώματα των πελατών της επί των χρηματοπιστω¬ 
τικών τους μέσων. 

2. Η ΑΕΠΕΥ καταθέτει χρηματοπιστωτικά μέσα πε¬ 
λατών της σε τρίτο εγκατεστημένο σε τρίτο, εκτός 
Ευρωπαϊκής Ένωσης, κράτος, μόνον εφόσον ο τρίτος 
υπόκειται σε ειδικές ρυθμίσεις και εποπτεία στο κρά¬ 
τος αυτό. 

3. Η ΑΕΠΕΥ δεν καταθέτει χρηματοπιστωτικά μέσα 
που κατέχονται για λογαριασμό πελατών σε τρίτο 
εγκατεστημένο σε τρίτο, εκτός Ευρωπαϊκής Ένωσης, 
κράτος το οποίο δεν ρυθμίζει κανονιστικά την κατοχή 
και φύλαξη χρηματοπιστωτικών μέσων για λογαριασμό 
άλλου προσώπου, εκτός εάν: 

(α) η φύση των χρηματοπιστωτικών μέσων ή των επεν¬ 
δυτικών υπηρεσιών που συνδέονται με αυτά απαιτεί 
την κατάθεσή τους σε τρίτο εγκατεστημένο στο τρίτο 
κράτος, ή 

(β) τα χρηματοπιστωτικά μέσα κατέχονται για λογαρι¬ 
ασμό επαγγελματία πελάτη και ο πελάτης έχει ζητήσει 
εγγράφως από την ΑΕΠΕΥ να τα καταθέσει σε τρίτο 
εγκατεστημένο στο τρίτο κράτος. 

Άρθρο 18 

Κατάθεση κεφαλαίων πελατών 

1. Η ΑΕΠΕΥ, αμέσως, μόλις λάβει κεφάλαια πελατών, 
τα τοποθετεί σε έναν ή περισσότερους λογαριασμούς 
που ανοίγονται σε: 

(α) κεντρική τράπεζα, 

(β) πιστωτικό ίδρυμα που έχει άδεια λειτουργίας σύμ¬ 
φωνα με το ν. 3601/2007 ή την υπ’ αριθμ. 2006/48/ΕΚ 
οδηγία όπως έχει ενσωματωθεί από άλλο κράτος μέ¬ 
λος, 


(γ) τράπεζα που έχει άδεια λειτουργίας σε τρίτο, 
εκτός Ευρωπαϊκής Ένωσης, κράτος, 

(δ) αναγνωρισμένο αμοιβαίο κεφάλαιο διαχείρισης 
διαθεσίμων. 

2. Για τους σκοπούς του στοιχείου (δ) της παρα¬ 
γράφου 1 και της περίπτωσης (ε) του άρθρου 16, 
ως «αναγνωρισμένο αμοιβαίο κεφάλαιο διαχείρισης 
διαθεσίμων» νοούνται τα αμοιβαία κεφάλαια του 
ν. 3283/2004, οι οργανισμοί συλλογικών επενδύσεων 
που έχουν αδειοδοτηθεί βάσει της υπ’ αριθμ. 85/611/ 
ΕΟΚ οδηγίας και οι οργανισμοί συλλογικών επενδύσε¬ 
ων που υπόκειται σε εποπτεία και έχουν αδειοδοτηθεί, 
εφόσον αυτό απαιτείται, από μια αρχή βάσει της εθνι¬ 
κής νομοθεσίας κράτους μέλους, οι οποίοι πληρούν τα 
ακόλουθα κριτήρια: 

(α) Πρωταρχικός επενδυτικός σκοπός τους είναι η 
διατήρηση της καθαρής αξίας της περιουσίας του 
αμοιβαίου κεφαλαίου ή άλλου οργανισμού συλλογικών 
επενδύσεων, είτε σταθερά στο άρτιο (χωρίς τα κέρδη) 
είτε στην αξία του αρχικού κεφαλαίου των επενδυτών 
συν τα κέρδη. 

(β) Για την επίτευξη του πρωταρχικού επενδυτικού 
σκοπού: 

(αα) επενδύουν αποκλειστικά σε υψηλής ποιότητας 
μέσα χρηματαγοράς των οποίων η ημερομηνία λήξης 
δεν υπερβαίνει, κατά τον χρόνο επένδυσης, τις 397 ημέ¬ 
ρες, ή χρησιμοποιούν τακτικές προσαρμογές απόδοσης 
(γίθΙά αάίυείπίθηΐε) που αντιστοιχούν στην ίδια ημερο¬ 
μηνία λήξης και 

(ββ) το χαρτοφυλάκιό τους έχει σταθμισμένη μέση 
διάρκεια (πιαίυπίγ) 60 ημερών. Μπορεί επίσης να επιτυγ¬ 
χάνουν το αποτέλεσμα αυτό επενδύοντας επικουρικά 
σε καταθέσεις σε πιστωτικά ιδρύματα. 

(γ) Παρέχουν ρευστότητα με διακανονισμό την ίδια ή 
την επόμενη ημέρα. 

Ένα μέσο χρηματαγοράς θεωρείται υψηλής ποιότητας 
εάν έχει λάβει την υψηλότερη βαθμολόγηση πιστοληπτι- 
κής ικανότητας από τους οργανισμούς πιστοληπτικής 
αξιολόγησης που το εξέτασαν.Ένα μέσο το οποίο δεν 
αξιολογείται από κανέναν αρμόδιο οργανισμό πιστολη- 
πτικής αξιολόγησης δεν θεωρείται υψηλής ποιότητας. 

Ένας οργανισμός πιστοληπτικής αξιολόγησης θεω¬ 
ρείται αρμόδιος εάν εκδίδει τακτικά και σε επαγγελ¬ 
ματική βάση βαθμολογήσεις πιστοληπτικής ικανότητας 
για αμοιβαία κεφάλαια διαχείρισης διαθεσίμων και εάν 
είναι επιλέξιμος εξωτερικός οργανισμός πιστοληπτικής 
αξιολόγησης (ΕΟΑΙ) κατά την έννοια των περιπτώσε¬ 
ων (γ) και (δ) της παραγράφου 5 του άρθρου 25 του 
ν. 3601/2007. 

3. Η ΑΕΠΕΥ, η οποία δεν καταθέτει τα κεφάλαια πελα¬ 
τών σε κεντρική τράπεζα, επιδεικνύει την απαιτούμενη 
ικανότητα, φροντίδα και επιμέλεια κατά την επιλογή, 
το διορισμό και τον περιοδικό έλεγχο του πιστωτικού 
ιδρύματος, της τράπεζας ή του αμοιβαίου κεφαλαίου 
διαχείρισης διαθεσίμων όπου τοποθετεί τα κεφάλαια 
των πελατών και των ρυθμίσεων για την κατοχή των 
εν λόγω κεφαλαίων. 

Η ΑΕΠΕΥ λαμβάνει υπόψη την εμπειρία και τη φήμη 
στην αγορά των πιστωτικών ιδρυμάτων τραπεζών και 
των αμοιβαίων κεφαλαίων διαχείρισης διαθεσίμων, 
προκειμένου να διασφαλίσει την προστασία των δικαι- 

ωμάτων των πελατών, καθώς και τυχόν νομοθετικές 
υποχρεώσεις ή πρακτικές της αγοράς που συνδέονται 
με την κατοχή κεφαλαίων πελατών που θα μπορούσαν 
να βλάψουν τα δικαιώματα των πελατών. 

4. Οι πελάτες έχουν το δικαίωμα να αντιταχθούν στην 
τοποθέτηση των κεφαλαίων τους σε αναγνωρισμένο 
αμοιβαίο κεφάλαιο διαχείρισης διαθεσίμων. 

Άρθρο 19 

Χρησιμοποίηση χρηματοπιστωτικών μέσων πελατών 

1. Η ΑΕΠΕΥ δεν επιτρέπεται να συνάπτει συμφωνίες 
για συναλλαγές χρηματοδότησης τίτλων σχετιζόμενες 
με χρηματοπιστωτικά μέσα που κατέχει για λογαρια¬ 
σμό πελάτη, ή να χρησιμοποιεί με άλλο τρόπο αυτά 
τα χρηματοπιστωτικά μέσα, για ίδιο λογαριασμό ή για 
λογαριασμό άλλου πελάτη, εκτός εάν: 

(α) Ο πελάτης έχει δώσει προηγουμένως τη ρητή του 
συγκατάθεση για τη χρησιμοποίηση των χρηματοπιστω¬ 
τικών μέσων με συγκεκριμένους όρους. Στην περίπτωση 
ενός ιδιώτη πελάτη, ο πελάτης πρέπει να έχει υπογρά¬ 
ψει τους σχετικούς όρους ή να χρησιμοποιείται άλλος 
ισοδύναμος εναλλακτικός μηχανισμός. 

(β) Η χρησιμοποίηση των χρηματοπιστωτικών μέσων 
του πελάτη πρέπει να γίνεται σύμφωνα με τους όρους 
στους οποίους συγκατατέθηκε ο πελάτης. 

2. Η ΑΕΠΕΥ μπορεί να συνάπτει συμφωνίες για συ¬ 
ναλλαγές χρηματοδότησης τίτλων σχετιζόμενες με 
χρηματοπιστωτικά μέσα που κατέχονται για λογα¬ 
ριασμό πελάτη σε συλλογικό λογαριασμό, ο οποίος 
τηρείται από τρίτο, ή να χρησιμοποιεί με άλλο τρόπο 
για ίδιο λογαριασμό ή για λογαριασμό άλλου πελάτη 
της ΑΕΠΕΥ χρηματοπιστωτικά μέσα που κατέχονται 
σε συλλογικό λογαριασμό, ο οποίος τηρείται από τρί¬ 
το, μόνον εφόσον, επιπλέον των προϋποθέσεων της 
παραγράφου 1: 

(α) ο πελάτης του οποίου χρηματοπιστωτικά μέσα 
κατέχονται σε συλλογικό λογαριασμό έχει δώσει την 
προηγούμενη ρητή συγκατάθεσή του σύμφωνα με την 
περίπτωση (α) της παραγράφου 1 ή 

(β) η ΑΕΠΕΥ έχει θεσπίσει συστήματα και ελέγχους 
που διασφαλίζουν ότι χρησιμοποιούνται κατ’ αυτό τον 
τρόπο μόνο χρηματοπιστωτικά μέσα που ανήκουν σε 
πελάτες που έχουν δώσει την προηγούμενη ρητή συ¬ 
γκατάθεσή τους σύμφωνα με την περίπτωση (α) της 
παραγράφου 1. 

3. Τα αρχεία της ΑΕΠΕΥ περιλαμβάνουν λεπτομερή 
στοιχεία για τον πελάτη του οποίου χρησιμοποιήθηκαν 
χρηματοπιστωτικά μέσα σύμφωνα με τις οδηγίες του, 
καθώς και τον αριθμό των χρηματοπιστωτικών μέσων 
κάθε πελάτη που έχει δώσει τη συγκατάθεσή του, τα 
οποία χρησιμοποιεί η ΑΕΠΕΥ έτσι ώστε να καθίσταται 
δυνατή η ορθή κατανομή τυχόν ζημιών. 

Αρθρο 20 

Εκθέσεις ορκωτών ελεγκτών 

Η ΑΕΠΕΥ διασφαλίζει ότι οι ορκωτοί ελεγκτές της 
υποβάλλουν κάθε χρόνο στην Επιτροπή Κεφαλαιαγοράς 
έκθεση σχετικά με την καταλληλότητα των ρυθμίσεων 
της ΑΕΠΕΥ, σύμφωνα με τις παραγράφους 8 και 9 του 
άρθρου 12 του ν. 3606/2007 και των άρθρων 16 έως 
19 της απόφασης αυτής. Η έκθεση υποβάλλεται εντός 
διμήνου από τη λήξη της οικονομικής χρήσης. 


ΚΕΦΑΛΑΙΟ 5 

ΣΥΓΚΡΟΥΣΕΙΣ ΣΥΜΦΕΡΟΝΤΩΝ 
Αρθρο 21 

Συγκρούσεις συμφερόντων 
δυνητικά επιζήμιες για τον πελάτη 

Για τους σκοπούς του εντοπισμού των συγκρούσεων 
συμφερόντων που ανακύπτουν κατά την παροχή επεν¬ 
δυτικών και παρεπόμενων υπηρεσιών, των οποίων η 
ύπαρξη μπορεί να ζημιώσει τα συμφέροντα ενός πελάτη, 
η ΑΕΠΕΥ διαθέτει διαδικασίες για να εξακριβώνει, με 
βάση ορισμένα κριτήρια, εάν η ΑΕΠΕΥ ή καλυπτόμενο 
πρόσωπο ή πρόσωπο συνδεόμενο άμεσα ή έμμεσα με 
την ΑΕΠΕΥ με σχέση ελέγχου βρίσκεται, είτε ως απο¬ 
τέλεσμα της παροχής των επενδυτικών ή των παρεπό¬ 
μενων υπηρεσιών είτε με άλλο τρόπο, σε μια από τις 
ακόλουθες καταστάσεις: 

(α) η ΑΕΠΕΥ ή το πρόσωπο αυτό είναι πιθανό να απο¬ 
κομίσει οικονομικό όφελος ή να αποφύγει οικονομική 
ζημία, σε βάρος του πελάτη, 

(β) η ΑΕΠΕΥ ή το πρόσωπο αυτό έχει, ως προς την 
έκβαση μιας υπηρεσίας που παρέχεται στον πελάτη ή 
μιας συναλλαγής που πραγματοποιείται για λογαρια¬ 
σμό του, διαφορετικό συμφέρον από το συμφέρον του 
πελάτη, 

(γ) η ΑΕΠΕΥ ή το πρόσωπο αυτό έχει οικονομικό ή 
άλλο κίνητρο να ευνοήσει τα συμφέροντα άλλου πελάτη 
ή άλλης ομάδας πελατών σε βάρος των συμφερόντων 
του πελάτη, 

(δ) η ΑΕΠΕΥ ή το πρόσωπο αυτό ασκεί την ίδια επι¬ 
χειρηματική δραστηριότητα με τον πελάτη, 

(ε) η ΑΕΠΕΥ ή το πρόσωπο αυτό λαμβάνει ή θα λάβει 
από πρόσωπο διαφορετικό από τον πελάτη αντιπαροχή 
σχετιζόμενη με υπηρεσία που παρέχεται στον πελάτη, 
υπό μορφή χρημάτων, αγαθών ή υπηρεσιών, πέραν της 
συνήθους προμήθειας ή αμοιβής για την παροχή της 
υπηρεσίας αυτής. 

Αρθρο 22 

Πολιτική σχετικά με τις συγκρούσεις συμφερόντων 

1. Η ΑΕΠΕΥ θεσπίζει και εφαρμόζει αποτελεσματική 
πολιτική σχετικά με τις συγκρούσεις συμφερόντων, η 
οποία καθορίζεται εγγράφως και είναι κατάλληλη για 
το μέγεθος και την οργάνωση της ΑΕΠΕΥ, καθώς και 
για τη φύση, την κλίμακα και την πολυπλοκότητα των 
επιχειρηματικών της δραστηριοτήτων. Εάν η ΑΕΠΕΥ 
είναι μέλος ομίλου, η πολιτική αυτή λαμβάνει επίσης 
υπόψη τις περιστάσεις τις οποίες η ΑΕΠΕΥ γνωρίζει ή 
όφειλε να γνωρίζει ότι μπορούν να προκαλέσουν σύ¬ 
γκρουση συμφερόντων ως αποτέλεσμα της διάρθρωσης 
και των επιχειρηματικών δραστηριοτήτων άλλων μελών 
του ομίλου. 

2. Η πολιτική σχετικά με τις συγκρούσεις συμφερό¬ 
ντων: 

(α) προσδιορίζει, σε σχέση με τις επενδυτικές υπηρε¬ 
σίες και δραστηριότητες και τις παρεπόμενες υπηρεσίες 
που παρέχονται από την ΑΕΠΕΥ ή για λογαριασμό της, 
τις περιστάσεις που συνιστούν ή μπορούν να προκα¬ 
λέσουν σύγκρουση συμφερόντων, η οποία συνεπάγεται 
ουσιαστικό κίνδυνο ζημίας των συμφερόντων πελατών 
και 

(β) καθορίζει τις διαδικασίες που ακολουθούνται και 
τα μέτρα που λαμβάνονται για τη διαχείριση των συ¬ 
γκρούσεων αυτών. 

3. Οι διαδικασίες και τα μέτρα που προβλέπονται στην 
περίπτωση (β) της παραγράφου 2 διασφαλίζουν ότι τα 
καλυπτόμενα πρόσωπα που συμμετέχουν σε διάφορες 
επιχειρηματικές δραστηριότητες οι οποίες συνιστούν ή 
μπορούν να προκαλέσουν σύγκρουση συμφερόντων, η 
οποία συνεπάγεται ουσιαστικό κίνδυνο ζημίας των συμ¬ 
φερόντων πελατών, ασκούν τις δραστηριότητες αυτές σε 
κατάλληλο επίπεδο ανεξαρτησίας ανάλογα με το μέγε¬ 
θος και τις δραστηριότητες της ΑΕΠΕΥ και του ομίλου, 
στον οποίο αυτή ανήκει και ανάλογα με τη σοβαρότητα 
του κινδύνου ζημίας των συμφερόντων πελατών. 

4. Οι διαδικασίες και τα μέτρα που θεσπίζονται σύμ¬ 
φωνα με την περίπτωση (β) της παραγράφου 2 πε¬ 
ριλαμβάνουν κατά περίπτωση τα ακόλουθα στοιχεία, 
στο βαθμό που είναι απαραίτητα και κατάλληλα για 
να διασφαλίζει η ΑΕΠΕΥ το απαιτούμενο επίπεδο ανε¬ 
ξαρτησίας: 

(α) αποτελεσματικές διαδικασίες για την αποφυγή ή 
τον έλεγχο της ανταλλαγής πληροφοριών μεταξύ των 
καλυπτόμενων προσώπων που συμμετέχουν σε δραστη¬ 
ριότητες οι οποίες συνεπάγονται κίνδυνο σύγκρουσης 
συμφερόντων, όταν η ανταλλαγή αυτών των πληρο¬ 
φοριών ενδέχεται να είναι επιζήμια για τα συμφέροντα 
πελατών, 

(β) χωριστή εποπτεία των καλυπτόμενων προσώπων 
των οποίων τα κύρια καθήκοντα περιλαμβάνουν την 
άσκηση δραστηριοτήτων για λογαριασμό πελατών ή την 
παροχή υπηρεσιών σε αυτούς, εφόσον τα συμφέροντα 
των εν λόγων πελατών ενδέχεται να συγκρούονται ή 
εφόσον οι εν λόγω πελάτες εκπροσωπούν διαφορετικά 
συμφέροντα, περιλαμβανομένων εκείνων της ΑΕΠΕΥ, τα 
οποία ενδέχεται να συγκρούονται, 

(γ) εξάλειψη κάθε άμεσης σύνδεσης μεταξύ της αμοι¬ 
βής των καλυπτόμενων προσώπων που ασκούν κατά 
κύριο λόγο μια επενδυτική δραστηριότητα για λογα¬ 
ριασμό της ΑΕΠΕΥ και της αμοιβής ή των εσόδων που 
δημιουργούν άλλα καλυπτόμενα πρόσωπα που ασκούν 
κατά κύριο λόγο διαφορετική επενδυτική δραστηριό¬ 
τητα για λογαριασμό της ΑΕΠΕΥ, όταν ενδέχεται να 
προκληθεί σύγκρουση συμφερόντων σε σχέση με τις 
δραστηριότητες αυτές, 

(δ) μέτρα για την αποφυγή ή τον περιορισμό της άσκη¬ 
σης ανάρμοστης επιρροής στον τρόπο με τον οποίο ένα 
καλυπτόμενο πρόσωπο παρέχει επενδυτικές ή παρεπό¬ 
μενες υπηρεσίες ή ασκεί επενδυτικές δραστηριότητες 
για λογαριασμό της ΑΕΠΕΥ, 

(ε) μέτρα για την αποφυγή ή τον έλεγχο της ταυτό¬ 
χρονης ή διαδοχικής συμμετοχής ενός καλυπτόμενου 
προσώπου σε διαφορετικές επενδυτικές ή παρεπόμενες 
υπηρεσίες ή επενδυτικές δραστηριότητες, όταν η συμ¬ 
μετοχή αυτή ενδέχεται να αποβεί επιζήμια για την ορθή 
διαχείριση των συγκρούσεων συμφερόντων. 

5. Εάν η υιοθέτηση ή η εφαρμογή στην πράξη των 
μέτρων και διαδικασιών που προβλέπονται στην προη¬ 
γούμενη παράγραφο δεν διασφαλίζει τον απαιτούμενο 
βαθμό ανεξαρτησίας, η ΑΕΠΕΥ υιοθετεί εναλλακτικά 
ή επιπρόσθετα μέτρα και διαδικασίες τα οποία είναι 
απαραίτητα και κατάλληλα για το σκοπό αυτό. 


6. Η γνωστοποίηση στους πελάτες σύμφωνα με την 
παράγραφο 2 του άρθρου 13 του ν. 3606/2007 πραγμα¬ 
τοποιείται σε σταθερό μέσο και περιλαμβάνει επαρκείς 
λεπτομέρειες, λαμβάνοντας υπόψη τα χαρακτηριστικά 
του πελάτη, ώστε να του επιτραπεί να λάβει εμπερι¬ 
στατωμένη απόφαση για την επενδυτική ή παρεπόμενη 
υπηρεσία στο πλαίσιο της οποίας ανακύπτει η σύγκρου¬ 
ση συμφερόντων. 

Άρθρο 23 

Καταγραφή των υπηρεσιών ή δραστηριοτήτων που 
προκαλούν επιζήμιες συγκρούσεις συμφερόντων 

Η ΑΕΠΕΥ τηρεί αρχείο, το οποίο ενημερώνει σε τακτά 
διαστήματα για κάθε επενδυτική ή παρεπόμενη υπη¬ 
ρεσία ή δραστηριότητα που ασκήθηκε από την ΑΕΠΕΥ 
ή για λογαριασμό της και (α) ως προς την οποία έχει 
προκύψει σύγκρουση συμφερόντων, που συνεπάγεται 
ουσιώδη κίνδυνο ζημίας των συμφερόντων ενός ή περισ¬ 
σότερων πελατών ή, (β) στην περίπτωση συνεχιζόμενης 
υπηρεσίας ή δραστηριότητας, ως προς την οποία ενδέ¬ 
χεται να προκύψει σύγκρουση συμφερόντων. 

ΚΕΦΑΛΑΙΟ 6 
ΤΗΡΗΣΗ ΑΡΧΕΙΩΝ 

Αρθρο 24 
Τήρηση αρχείων 

1. Η ΑΕΠΕΥ τηρεί όλα τα αρχεία που απαιτούνται 
σύμφωνα με τις διατάξεις του ν. 3606/2007 και των κατ' 
εξουσιοδότηση εκδοθεισών αποφάσεων για περίοδο 
τουλάχιστον πέντε ετών. Τα αρχεία που περιέχουν τα 
δικαιώματα και υποχρεώσεις της ΑΕΠΕΥ και του πελάτη 
βάσει της σύμβασης παροχής υπηρεσιών ή τους όρους 
υπό τους οποίους η ΑΕΠΕΥ παρέχει υπηρεσίες στον 
πελάτη, τηρούνται τουλάχιστον κατά τη διάρκεια της 
σχέσης με τον πελάτη. 

2. Η Επιτροπή Κεφαλαιαγοράς μπορεί, σε εξαιρετι¬ 
κές περιπτώσεις, να ζητήσει από ΑΕΠΕΥ να διατηρήσει 
ορισμένα ή όλα τα αρχεία για μεγαλύτερο διάστημα 
ανάλογα με τη φύση του μέσου ή της συναλλαγής, εφό¬ 
σον αυτό είναι απαραίτητο για να έχει τη δυνατότητα 
να ασκήσει τα εποπτικά της καθήκοντα. Η Επιτροπή 
Κεφαλαιαγοράς μπορεί να ζητήσει από την ΑΕΠΕΥ να 
διατηρήσει τα αρχεία για το υπόλοιπο της πενταετούς 
περιόδου σύμφωνα με την προηγούμενη παράγραφο 
και μετά την ανάκληση της άδειας λειτουργίας της 
ΑΕΠΕΥ. 

3. Τα αρχεία διατηρούνται σε μέσο που επιτρέπει την 
αποθήκευση των πληροφοριών με μορφή και τρόπο που 
ικανοποιούν τα ακόλουθα κριτήρια: 

(α) η Επιτροπή Κεφαλαιαγοράς να έχει εύκολα πρό¬ 
σβαση σε αυτά τα αρχεία και να αναπαράγει τα βασικά 
στάδια της επεξεργασίας κάθε συναλλαγής, 

(β) να είναι δυνατό να διαπιστωθούν εύκολα τυχόν 
διορθώσεις ή άλλες τροποποιήσεις, καθώς και το περι¬ 
εχόμενο των αρχείων πριν από τις εν λόγω διορθώσεις 
ή τροποποιήσεις, 

(γ) δεν πρέπει να είναι δυνατό να υποστούν τα αρχεία 
άλλου είδους παραποίηση ή τροποποίηση. 

4. Η ΑΕΠΕΥ, προκειμένου να συμμορφωθεί με τις δι¬ 
ατάξεις του ν. 3606/2007, τηρεί, μεταξύ άλλων, αρχεία 
αναφορικά με: 

(α) την ταυτότητα και την κατηγοριοποίηση του κάθε 
πελάτη, 

(β) τις συμβάσεις πελατών, 

(γ) τις πληροφορίες σχετικά με τον έλεγχο καταλλη¬ 
λότητας και συμβατότητας των πελατών, 

(δ) τις συναλλαγές σε χρηματοπιστωτικά μέσα που 
διενεργήθηκαν για ίδιο λογαριασμό και για λογαριασμό 
πελατών, 

(ε) την ομαδοποίηση και τον επιμερισμό εντολών, 
(στ) τις εντολές που δίνει στο πλαίσιο της διαχείρισης 
χαρτοφυλακίων και τις εντολές πελατών που λαμβάνει 
στο πλαίσιο λήψης και διαβίβασης πελατών, 

(ζ) την εκτέλεση εντολών πελατών και τη διενέργεια 
συναλλαγών για ίδιο λογαριασμό, 

(η) τη διαβίβαση εντολών που λαμβάνονται από την 
ΑΕΠΕΥ, 

(θ) τις περιοδικές ενημερώσεις πελατών, 

(ι) τα χρηματοπιστωτικά μέσα πελατών που κατέχει 
η ΑΕΠΕΥ, 

(ια) τα χρηματοπιστωτικά μέσα πελατών επί των 
οποίων η ΑΕΠΕΥ μπορεί να συνάπτει συμφωνίες για 
συναλλαγές χρηματοδότησης τίτλων ή τα οποία μπορεί 
να χρησιμοποιεί με άλλο τρόπο, 

(ιβ) τα κεφάλαια πελατών, 

(ιγ) την επικοινωνιακή πολιτική της ΑΕΠΕΥ, 

(ιδ) τις έρευνες στον τομέα των επενδύσεων, 

(ιε) τις επιχειρηματικές δραστηριότητες και την εσω¬ 
τερική οργάνωση της ΑΕΠΕΥ, 

(ιστ) τις διαδικασίες και τις γραπτές εκθέσεις της 
υπηρεσίας κανονιστικής συμμόρφωσης, 

(ιζ) τις διαδικασίες και τις γραπτές εκθέσεις της υπη¬ 
ρεσίας διαχείρισης κινδύνων, 

(ιη) τις διαδικασίες και τις γραπτές εκθέσεις τη υπη¬ 
ρεσίας εσωτερικού ελέγχου, 

(κ) τις επενδυτικές υπηρεσίες ή δραστηριότητες που 
προκαλούν επιζήμιες συγκρούσεις συμφερόντων, 

(κα) τις καταγγελίες πελατών και τη λήψη σχετικών 
μέτρων, 


(κβ) τις δεσμευτικές τιμές του συστηματικού εσωτε- 
ρικοποιητή, 

(κγ) τις προσωπικές συναλλαγές, 

(κδ) τις πληροφορίες που γνωστοποιούνται στους 
πελάτες σχετικά με αντιπαροχές και 
(κε) την παροχή επενδυτικών συμβουλών στους ιδι¬ 
ώτες πελάτες. 

ΚΕΦΑΛΑΙΟ 7 

ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 25 

Καταργούμενες διατάξεις 

Από την έναρξη ισχύος της απόφασης αυτής καταρ- 
γούνταί: 

(α) η υπ’ αριθμ. 2/306/22.6.2004 (Φ.Ε.Κ. Β' 1029/8.7.2004) 
απόφαση της Επιτροπής Κεφαλαιαγοράς Διαχωρισμός 
κεφαλαίων πελατών - ΕΠΕΥ, 

(β) η υπ’ αριθμ. 16/262/6.2.2003 (Φ.Ε.Κ. Β' 297/13.3.2003) 
απόφαση της Επιτροπής Κεφαλαιαγοράς Ρυθμίσεις για 
την παροχή από τις ΕΠΕΥ της επενδυτικής υπηρεσίας της 
διαχείρισης επενδυτικών χαρτοφυλακίων πελατών, 

(γ) η υπ’ αριθμ. 10/123/20.1.1998 (Φ.Ε.Κ. Β' 137/18.2.1998) 
απόφαση της Επιτροπής Κεφαλαιαγοράς Όροι και προ¬ 
ϋποθέσεις συνεργασίας μεταξύ των μελών του ΧΑΑ 
με επιχειρήσεις του άρθρου 3 παράγραφος 1(0) του 
ν. 2396/1996 και με επιχειρήσεις που ενεργούν ως αντι¬ 
πρόσωποι τους. 

Αρθρο 26 
Έναρξη ισχύος 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ.αΐ' - θ-γπ3ϊΙ: ννθ6ηΊ35ΐθΐ·.θΙ(βθΐ.αΓ 

* Ο 2 Ο 2 13701 11070012* - Ε - 3 - 3-1 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


































